**CONTRACT DE SERVICII**

**nr. \_\_\_\_\_\_\_\_\_\_ data \_\_\_\_\_\_\_\_\_\_\_\_\_\_\_**

**SERVICII DE MEDICINA MUNCII**

**pentru personalul din cadrul Administratiei Serviciilor Sociale Comunitare**

***1. Părţile contractului***

În temeiul prevederilor Legii nr. 98/2016 privind achizitiile publice si ale HG nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achizitie publica/acordului-cadru din Legea nr. 98/2016 privind achizitiile publice, a intervenit prezentul contract de prestari servicii intre:

**ADMINISTRATIA SERVICIILOR SOCIALE COMUNITARE PLOIESTI**, cu sediul in: Piata Eroilor nr. 1A, Ploiesti, tel: +40 244/511.137, fax: +40 244/527.192, cod fiscal: 2843566, cont: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ deschis la Trezoreria Municipiului Ploiesti, reprezentata prin **d-l** **Dinu Ion Dan**, **Director General**, in calitate de **ACHIZITOR**, pe de o parte,

şi

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, cu sediul in: \_\_\_\_\_\_\_\_, str. \_\_\_\_\_\_\_\_\_\_\_\_, nr. \_\_, bl. \_\_, sc. \_\_, et. \_\_, ap. \_\_\_\_, numar telefon: \_\_\_\_\_\_\_\_\_\_\_\_\_\_\_, număr de înmatriculare la Oficiul Registrului Comertului: \_\_\_\_\_\_\_\_\_\_\_\_\_\_\_\_, cod fiscal: \_\_\_\_\_\_\_\_\_\_\_, cont: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ deschis la Trezoreria \_\_\_\_\_\_\_\_, reprezentata prin **d-l/d-na \_\_\_\_\_\_\_\_\_\_\_\_\_\_\_, \_\_\_\_\_\_\_\_\_ (functia)**, în calitate de **PRESTATOR**, pe de altă parte.

***2. Definiţii***

**2.1** - In prezentul contract următorii termeni vor fi interpretaţi astfel:

a. ***contract*** *-* reprezintă prezentul contract şi toate Anexele sale.

b. ***achizitor ş****i* ***prestator*** *-* părţile contractante, aşa cum sunt acestea numite în prezentul
contract;

c. ***preţul contractului***- preţul plătibil prestatorului de către achizitor, în baza contractului,
pentru îndeplinirea integrală şi corespunzătoare a tuturor obligaţiilor asumate prin contract;

d. ***servicii*** *-* activităţi a căror prestare fac obiect al contractului;

e. ***forţa majoră*** - un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enuntiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

f. *zi* - zi calendaristică; *an -* 365 de zile.

***3*. *Interpretare***

1. - In prezentul contract, cu excepţia unei prevederi contrare cuvintele la forma singular vor include forma de plural şi vice versa, acolo unde acest lucru este permis de context.
2. - Termenul "zi"sau "zile" sau orice referire la zile reprezintă zile calendaristice dacă nu se specifică in mod diferit.

***Clauze obligatorii***

***4. Obiectul principal al contractului***

4.1 - Prestatorul se obligă sa presteze **SERVICII DE MEDICINA MUNCII pentru personalul din cadrul Administratiei Serviciilor Sociale Comunitare,** in conformitate cu prevederile Caietului de Sarcini si in conformitate cu obligatiile asumate prin prezentul contract.

4.2 - Achizitorul se obligă să plătească preţul convenit în prezentul contract pentru serviciile prestate, in functie de bugetul aprobat pentru aceste servicii.

***5*. *Preţul contractului***

5.1. Pretul convenit pentru indeplinirea contractului, platibil prestatorului de catre achizitor, este de ……................… lei, conform propunerii tehnice si financiare, anexa la contract, defalcat astfel:

- ………….. lei fara TVA - valoare aferenta prestarii serviciilor pana la data de 31.12.2021;

- ………….. lei fara TVA - valoare aferenta prestarii serviciilor in perioada 01.01-30.04.2022.

5.2. Pentru serviciile prestate, tarifele sunt cele declarate in Anexa la Formularul de oferta.

5.3. Pretul final al contractului este determinabil pe baza tarifelor unitare prevazute in Anexa la Formularul de oferta si serviciile efectiv realizate de prestator, in limita valorii prevazute la art. 5.1 si a bugetului aprobat.

***6. Durata contractului***

6.1 - Contractul intra in vigoare de la data inregistrarii lui la achizitor, dupa semnarea acestuia de către ambele parti contractante si produce efecte pana la data de 31.12.2021.

6.2. Achizitorul isi rezerva dreptul de a prelungi, prin incheierea unui act aditional, durata prevazuta la art. 6.1 pana la data de 30.04.2022, in cazul aparitiei necesitatii de suplimentare a serviciilor achizitionate initial si existentei resurselor financiare alocate cu aceasta destinatie, in conformitate cu dispozitiile art. 165, alin. (1) din HG nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achizitie publica/acordului-cadru din Legea nr. 98/2016 privind achizitiile publice.

***7*. *Executarea contractului***

7.1 - Executarea contractului incepe dupa constituirea garantiei de buna executie a contractului, conform prevederilor art. 12.

***8.* *Documentele contractului***

8.1 - Documentele contractului sunt:

*- Caietul de Sarcini*

*- Oferta tehnico-financiara;*

*- Dovada constituirii garantiei de buna executie a contractului;*

*- Acord de asociere/contract de subcontractare/angajament tert sustinator;*

*- Acte aditionale, daca exista.*

***9*. *Obligaţiile principale ale prestatorului***

9.1 - (1) Prestatorul se obliga sa presteze serviciile in conformitate cu normele legale in vigoare si cu prevederile Caietului de sarcini, la standardele şi performanţele mentionate în Propunerea tehnica, anexa la contract.

(2) In cazul in care, pe parcursul derularii contractului, se constata ca anumite elemente ale propunerii tehnice sunt inferioare sau nu corespund cerintelor prevazute in Caietul de sarcini, prevaleaza prevederile Caietului de sarcini.

9.2. Prestatorul se obligă să pastreze datele medicale ale serviciului sub stricta confidentialitate, sa pastreze dosarul medical si fisa de expunere la riscuri profesionale la cabinetul de medicina muncii si sa transmita periodic situatia privind cazurile de boli profesionale si de boli legate de profesiune.

9.3. Prestatorul se obligă la finalizarea contractului să predea dosarele medicale ale angajatilor, cabinetului de medicina muncii indicat (agreat) de achizitor.

9.4 - Prestatorul se obliga sa presteze serviciile cu personal specializat in domeniu.

9.5 - (1) Prestatorul se obligă să despagubească achizitorul împotriva oricăror:

reclamaţii şi acţiuni în justiţie, ce rezultă din încalcarea unor drepturi de proprietate intelectuală (brevete, nume, mărci înregistrate etc.) şi

daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încalcare rezultă din culpa achizitorului.

(2) Despagubirile precizate mai sus se datoreaza doar daca sunt produse din culpa prestatorului si se refera doar la acest contract.

***10*. *Obligaţiile principale ale achizitorului***

10.1. Achizitorul se obliga sa asigure locatiile in vederea efectuarii controlului periodic de medicina muncii de catre prestator.

10.2. Achizitorul se obliga sa faca programarea de comun acord cu medicul de medicina muncii a controlului medical periodic al salariatilor, potrivit reglementarilor tehnice ale Ministerului Sanatatii si urmarirea efectuarii integrale a acestuia prin reprezentantii institutiei.

10.3. Achizitorul nu are dreptul sa intervina prin niciun mijloc in influentarea activitatii medicale, a continutului acesteia, a concluziilor si masurilor medicale stabilite.

10.4 - Achizitorul se obligă să recepţioneze, potrivit clauzei 15, serviciile prestate.

10.5- Achizitorul se obligă să plătească preţul convenit pentru serviciile prestate către prestator, în termen de maxim 30 de zile de la data primirii facturii, dupa receptia fara obiectiuni a serviciilor prestate, pe baza de ordin de plata si in functie de bugetul aprobat.

***11.* *Sancţiuni pentru neindeplinirea culpabilă a obligaţiilor***

11.1 - În cazul în care, prestatorul nu îşi îndeplineşte la termen obligaţiile asumate prin contract, atunci achizitorul este îndreptăţit de a deduce din preţul contractului, ca penalităţi, o sumă echivalentă cu 0,1% din valoarea corespunzatoare partii de contract neexecutata, pe fiecare zi de intarziere.

11.2 - În cazul în care achizitorul nu onorează facturile în termenul convenit la art. 10.5, atunci acesta are obligaţia de a plăti, ca penalităţi, o sumă echivalentă cu 0,1% din plata neefectuată, pentru fiecare zi de intarziere, calculata de la data scadentei obligatiei de indeplinit cand achizitorul este de drept in intarziere.

11.3 - Achizitorul îşi rezervă dreptul de a renunţa oricând la contract, printr-o notificare scrisă adresată prestatorului fără nici o compensaţie, dacă se finalizeaza valoarea contractului si daca acesta din urmă dă faliment, cu condiţia că această renunţare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract executată pâna la data denunţării unilaterale a contractului.

11.4 - Neexecutarea sau executarea necorespunzatoare a obligaţiilor asumate prin prezentul contract de către una dintre părţi, respectiv de către prestator a obligaţiilor principale prevazute la art. 9, iar de către achizitor a obligaţiilor principale prevazute la art. 10, precum si intarzierea in indeplinirea obligatiilor o perioada mai mare de 20 de zile de la data scadentei, dă dreptul celeilalte părţi de a considera contractul de plin drept reziliat, fără judecată, fără punerea în întarziere şi fără îndeplinirea altor formalităţi prealabile, precum şi de a pretinde plata de daune-interese in cuantum de 20% din pretul contractului.

***Clauze specifice***

***12. Garanţia de bună execuţie a contractului***

12.1 - (1) Prestatorul se obligă să constituie garanţia de bună execuţie a contractului în cuantum de 10% din valoarea, fara TVA, a contractului, pentru perioada de derulare a contractului.

 (2) Modul de constituire a garantiei de buna executie: in termen de maxim 5 zile lucratoare de la data inregistrarii contractului la autoritatea contractanta, dupa semnarea acestuia de catre ambele parti, conform art. 40 din H.G. nr. 395/2016, respectiv prin: virament bancar sau printr-un instrument de garantare emis de o instituţie de credit din România sau din alt stat sau de o societate de asigurări sau prin reţineri succesive din sumele datorate pentru facturi parţiale, situatie in care prestatorul are obligatia de a deschide la unitatea Trezoreriei Statului din cadrul organului fiscal competent in administrarea acestuia, a unui cont de disponibil la dispozitia achizitorului; suma initiala care se depune de catre prestator in contul de disponibil astfel deschis nu trebuie sa fie mai mica de 0,5% din pretul, fara TVA, al contractului sau prin depunerea la casieria autoritatii contractante a sumei in numerar, in cazul in care valoarea garantiei de buna executie este mai mica de 5.000 lei, pe baza de Dispozitie de incasare emisa de Serviciul Financiar-Contabilitate; *(ofertantul va specifica modalitatea pentru care opteaza in cadrul Declaratiei privind insusirea sau formularea de amendamente (numai in ceea ce priveste clauzele specifice) referitoare la formularul contractului de servicii)*.

 (3) In cazul neindeplinirii obligatiei prevazute la alineatele precedente, achizitiorul are dreptul de a aplica sanctiunea instituita de art.11.4.

12.2 - Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă prestatorul nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru prestatorului, precizând totodată obligaţiile care nu au fost respectate.

12.3 - Achizitorul se obligă să restituie garanţia de bună execuţie prestatorului in termen de cel mult 14 zile de la data îndeplinirii de către prestator a obligaţiilor asumate prin contract, dacă nu a ridicat până la acea dată pretenţii asupra ei;

***13. Alte resposabilităţi ale prestatorului***

13.1 - (1) Prestatorul are obligaţia de a presteze serviciile prevăzute în contract cu
profesionalismul şi promptitudinea cuvenite angajamentului asumat şi în conformitate cu propunerea sa.

(2) Prestatorul se obligă să supravegheze prestarea serviciilor, sa asigure resursele umane, materialele, instalaţiile, echipamentele şi orice alte asemenea, fie de natura provizorie, fie definitivă cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

13.2 - Prestatorul este pe deplin responsabil pentru prestarea serviciilor în conformitate cu termenele prevazute in graficul de prestare a serviciilor. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

13.3 - Prestatorul se obliga sa emita factura cel tarziu pana in cea de-a 15-a zi a lunii urmatoare celei in care ia nastere faptul generator al obligatiei de plata (conform art. 319, alin.16 Cod Fiscal).

13.4 - Prestatorul va executa toate celelalte obligatii prevazute in Caietul de Sarcini.

***14*. *Alte responsabilităţi ale achizitorului***

14.1 - Achizitorul va pune la dispozitia prestatorului toate documentele necesare indeplinirii obligatiilor rezultate din contract.

***15. Recepţie şi verificări***

15.1 - Achizitorul prin reprezentantii sai imputerniciti, are dreptul de a verifica modul de prestare a serviciilor pentru a stabili conformitatea lor cu specificatiile tehnice din caietul de sarcini si prevederile din propunerea tehnică. Achizitorul are obligatia de a notifica in scris prestatorului identitatea persoanelor imputernicite in acest scop.

15.2 - Prestatorul are obligatia de intocmi si prezenta achizitorului, pentru verificarea si receptia serviciilor prestate in baza contractului, documentele prevazute in Caietul de sarcini.

15.3 - Prestatorul raspunde de buna desfasurare a prestatiei, atat cantitativ cat si calitativ.

**1*6. Incepere, finalizare, întârzieri, sistare***

16.1 - Prestatorul are obligaţia de a începe prestarea serviciilor în timpul cel mai scurt posibil de la semnarea contractului de catre ambele parti si constituirea garantiei de buna executie.

16.2 - In afara cazului în care achizitorul este de acord cu o prelungire a termenului de prestare, orice întârziere în îndeplinirea contractului dă dreptul achizitorului de a solicita penalităţi prestatorului.

16.3 - In caz de intarziere produsa din cauza achizitorului, contractul se prelungeste in mod automat, atunci partile vor revizui de comun acord perioada de prestare si vor semna un act aditional.

***17. Ajustarea preţului contractului***

17.1 - Pentru serviciile prestate, plățile datorate de achizitor prestatorului sunt cele declarate în propunerea financiară, anexă la contract.

17.2 - Pretul contractului se ajusteaza numai in situatia în care au loc modificări legislative sau au fost emise de către autorităţile locale acte administrative care au ca obiect instituirea, modificarea sau renunţarea la anumite taxe/impozite locale al căror efect se reflectă în creşterea/diminuarea costurilor pe baza cărora s-a fundamentat pretul contractului, conform prevederilor art. 164, alin. (4) din HG nr. 395/2016, in condiţiile art. 221, alin. (1), lit. e) din Legea nr. 98/2016.

**18. *Amendamente***

18.1 - (1)Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului.

(2) Aditionarea nu va privi acele clauze a caror modificare ulterioara a fost interzisa de parti prin prezentul contract.

18.2 - (1) Modificarea contractului in cursul perioadei sale de valabilitate se realizeaza in cazurile si conditiile impuse prin dispozitiile art. 221 din Legea nr. 98/2016 privind achizitiile publice.

 (2) Orice modificare a contractului in cursul perioadei sale de valabilitate, altfel decât în cazurile şi condiţiile prevăzute la art. 221 din Lege, se realizează prin organizarea unei noi proceduri de atribuire, în conformitate cu dispoziţiile legii.

(3) În situaţia nerespectării prevederilor alin. (2), autoritatea contractantă are dreptul de a denunţa unilateral contractul.

18.3 - Achizitorul are dreptul, in temeiul prevederilor art. 223 din Legea nr. 98/2016, de a denunţa unilateral contractul în perioada de valabilitate a acestuia, în una dintre următoarele situaţii:

a) prestatorul se afla, la momentul atribuirii contractului, în una dintre situaţiile care ar fi determinat excluderea sa din procedura de atribuire potrivit art. 164-167;

b) contractul nu ar fi trebuit să fie atribuit prestatorului, având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene.

***19. Subcontractanţi***

19.1 - Prestatorul are obligaţia, în cazul în care subcontractează părţi din contract, de a încheia contracte cu subcontractanţii desemnaţi, în aceleaşi condiţii în care el a semnat contractul cu achizitorul.

19.2 - (1) Prestatorul are obligaţia de a prezenta la încheierea contractului toate contractele încheiate cu subcontractanţii desemnaţi.

(2) Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie în anexe la contract.

19.3 - (1) Prestatorul este pe deplin răspunzător faţă de achizitor de modul în care îndeplineşte contractul.

(2) Subcontractantul este pe deplin răspunzător faţă de prestator de modul în care îşi îndeplineşte partea sa din contract.

(3)Prestatorulare dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

19.4 - Prestatorul poate schimba oricare subcontractant numai dacă acesta nu şi-a îndeplinit partea sa din contract. Schimbarea subcontractantului nu va schimba preţul contractului şi va fi notificată achizitorului**.**

19.5 Pe parcursul derularii contractului, prestatorul are dreptul de a inlocui subcontractantii, **cu acordul autoritatii contractante**, in urmatoarele situatii:

a) inlocuirea subcontractantilor nominalizati in oferta si ale caror activitati au fost indicate in oferta ca fiind realizate de subcontractanti;

b) declararea unor noi subcontractanti ulterior semnarii contractului de achizitie publica in conditiile in care serviciile ce urmeaza afi subcontractate au fost prevazute in oferta fara a se indica initial optiunea subcontractarii acestora;

c) renuntarea/retragera subcontractantilor din contractul de achizitie publica.

19.6Noii subcontractanti au obligatia de prezenta o declaratie pe proprie raspundere prin care isi asuma respectarea prevederilor caietului de sarcini si a propunerii tehnice depuse de catre contractant la oferta, aferenta activitatii supuse subcontractarii.

19.7Autoritatea contractanta are obligatia de a solicita prezentarea contractelor incheiate intre prestator si subcontractantii declarati ulterior, care sa contina obligatoriu, cel putin urmatoarele:

a) activitatile ce urmeaza a fi subcontractate;

b) numele, datele de contact, reprezentantii legali ai noilor subcontractanti;

c) valoarea aferenta prestatiilor noilor subcontractanti.

19.8Contractele prezentate conform punctului 20.7 vor fi in concordanta cu oferta si vor fi anexa la prezentul contract.

19.9Autoritatea contractanta va efectua plati direct catre subcontractant/ subcontractantii care isi exprima optiunea in acest sens, printr-o instiintare, doar atunci cand prestatia acestora este confirmata prin documente ageate de toate cele trei parti, respectiv autoritatea contractanta, prestator si subcontracatant, sau de autoritatea contractanta si subcontractant atunci cand, in mod nejustificat, prestatorul blocheaza confirmarea obligatiilor asumate de subcontractant.

19.10 Subcontractantul/subcontractantii isi exprima optiunea de a fi platit/platiti direct de catre autoritatea contractanta, la momentul incheierii contractului de achizitie publica, sau la momentul introducerii acestora in contractul de achizitie publica.

19.11 Dispozitiile prevazute la art. 19.9 si art. 19.10, nu diminueaza raspunderea prestatorului in ceea ce priveste modul de indeplinire a prezentului contract de achizitie publica.

***20.* *Cesiunea***

20.1 - Oricare dintre partile contractante are dreptul de a cesiona creantele nascute din prezentul contract, dar numai dupa primirea acordului scris al celeilalte parti, sub sanctiunea rezilierii contractului in conditiile prevazute de art. 11.

***21.* *Forţa majoră***

21.1 - Forţa majoră este constatată de o autoritate competentă.

21.2 - Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

21.3 - Indeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

21.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

***22*. *Soluţionarea litigiilor***

22.1 - Achizitorul şi prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

22.2 - Dacă, după 15 de zile de la începerea acestor tratative neoficiale, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze, de către instanţele judecătoreşti competente de la sediul achizitorului.

***23*. *Limba care guvernează contractul***

23.1 - Limba care guvernează contractul este limba română.

***24*. *Comunicări***

24.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii cât şi în momentul primirii.

24.2 - Comunicările între părţi se pot face si prin telefon, fax cu conditia confirmarii in scris a primirii comunicarii.

***25. Legea aplicabilă contractului***

25.1 - Contractul va fi interpretat conform legilor din România.

 Părţile au înţeles să încheie prezentul contract astazi........................, în doua exemplare, câte unul pentru fiecare parte.

**ACHIZITOR, PRESTATOR,**

**ADMINISTRATIA SERVICIILOR SOCIALE**

**COMUNITARE PLOIESTI**

DIRECTOR GENERAL,

Dinu Ion Dan

SEF SERVICIUL JURIDIC,

AUTORITATE TUTELARA,

Chiva Daniela Simona

CONSILIER JURIDIC,

Voicu Iulia

SEF SERVICIUL FINANCIAR CONTABILITATE,

Manea Florentina

SERVICIUL RESURSE UMANE, SECURITATEA MUNCII,

GESTIONARE DOCUMENTE

Consilier Stanescu Zenovia

SEF BIROU ACHIZITII PUBLICE,

Carbureanu Claudia Elena